મુંબઇઃ ઈન્ટરનેશનલ માર્કેટમાં તેલની વધતી કિંમતોને પગલે ભારત સરકારની ચાલુ ખાતાની ખાધ અને ફુગાવાના દર અંગેની ચિંતાઓ ગંભીર બનતાં ૨૮મીએ કારોબારમાં ભારતીય રૂપિયો ડોલરની સામે ઓલટાઇમ લો સપાટી પર ગગડી ગયો હતો. ઈરાનમાંથી ક્રૂડની આયાત મુદ્દે અમેરિકાએ ભારતને આપેલી ચેતવણી, અમેરિકા અને ભારત વચ્ચેના ટ્રેડ વોર વગેરે જેવાં પરિબળોના કારણે ૨૮મીએ સવારના કારોબારમાં રૂપિયો ડોલરની સામે ૪૯ પૈસા તૂટીને ૬૯.૧૦ની સૌથી નીચી સપાટી પર ચાલ્યો ગયો હતો. બેંકો અને આયાતકારોમાં ડોલરની વધતી માગને કારણે રૂપિયા પર ભારે દબાણ સર્જાયું હતું.